CELEX: 32007R1140
Language: sk
Date: 2007-10-01
Title: Nariadenie Komisie (ES) č. 1140/2007 z  1. októbra 2007 o dočasnom povolení nového používania už povolenej doplnkovej látky v krmivách (Text s významom pre EHP)

2.10.2007   
            
            
               SK
            
            
               Úradný vestník Európskej únie
            
            
               L 256/14
            
         
      NARIADENIE KOMISIE (ES) č. 1140/2007
   z 1. októbra 2007
   o dočasnom povolení nového používania už povolenej doplnkovej látky v krmivách
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9e ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               Článkom 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie nového použitia doplnkovej látky uvedenej v prílohe k tomuto nariadeniu bola predložená pred dňom začatia uplatňovania nariadenia (ES) č. 1831/2003.
            
         
               (4)
            
            
               Prvotné pripomienky k tejto žiadosti boli Komisii zaslané pred dňom začatia uplatňovania nariadenia (ES) č. 1831/2003, ako sa ustanovuje v článku 4 ods. 4 smernice 70/524/EHS. S touto žiadosťou sa má preto naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Nariadením Komisie (ES) č. 358/2005 (3) sa bez časového obmedzenia povolilo používanie prípravku obsahujúceho enzýmy endo-1,3(4)-beta-glukanázu produkovanú mikroorganizmom Aspergillus aculeatus (CBS 589.94), endo-1,4-beta-glukanázu produkovanú mikroorganizmom Trichoderma longibrachiatum (CBS 592.94), alfa-amylázu produkovanú mikroorganizmom Bacillus amyloliquefaciens (DSM 9553), bacilolyzín produkovaný mikroorganizmom Bacillus amyloliquefaciens (DSM 9554) a endo-1,4-beta-xylanázu produkovanú mikroorganizmom Trichoderma viride (NIBH FERM BP 4842) na výkrm kurčiat.
            
         
               (6)
            
            
               Na podporu žiadosti o povolenie tohto prípravku u nosníc na štyri roky sa predložili nové údaje. Európsky úrad pre bezpečnosť potravín (EFSA) predložil 18. apríla 2007 svoje stanovisko týkajúce sa tohto prípravku. Z tohto posúdenia vyplýva, že podmienky na udelenie tohto povolenia ustanovené v článku 9e ods. 1 smernice 70/524/EHS sú splnené. Použitie tohto prípravku podľa prílohy k tomuto nariadeniu by sa preto malo povoliť na štyri roky.
            
         
               (7)
            
            
               Z posúdenia tejto žiadosti vyplýva, že sa vyžadujú určité postupy na ochranu pracovníkov pred účinkami vystavovania sa doplnkovým látkam uvedeným v prílohách. Takáto ochrana by sa mala zabezpečiť prostredníctvom uplatňovania smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (4).
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok, ktorý patrí do skupiny „Enzýmy“, ako sa uvádza v prílohe, sa dočasne povoľuje na štyri roky ako doplnková látka vo výžive zvierat podľa podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. októbra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. EÚ L 57, 3.3.2005, s. 3.
   
      (4)  Ú. v. ES L 183, 29.6.1989, s. 1. Smernica naposledy zmenená a doplnená smernicou Európskeho parlamentu a Rady 2007/30/ES (Ú. v. EÚ L 165, 27.6.2007, s. 21).
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  Jednotka aktivity na kg kompletného krmiva
               
            
                  Enzýmy
               
            
                  53
               
               
                  endo-1,3(4)-beta-glukanáza EC 3.2.1.6
                  endo-1,4-beta-glukanáza EC 3.2.1.4
                  alfa-amyláza EC 3.2.1.1
                  bacilolyzín EC 3.4.24.28
                  endo-1,4-beta-xylanáza EC 3.2.1.8
               
               
                  Prípravok obsahujúci endo-1,3(4)-beta-glukanázu produkovanú mikroorganizmom Aspergillus aculeatus (CBS 589.94), endo-1,4-beta-glukanázu produkovanú mikroorganizmom Trichoderma longibrachiatum (CBS 592.94), alfa-amylázu produkovanú mikroorganizmom Bacillus amyloliquefaciens (DSM 9553), bacilolyzín produkovaný mikroorganizmom Bacillus amyloliquefaciens (DSM 9554) a endo-1,4-beta-xylanázu produkovanú mikroorganizmom Trichoderma viride (NIBH FERM BP 4842) s aktivitou najmenej:
                  
                               
                           
                           
                              endo-1,3(4)-beta-glukanáza: 2 350 U/g (1)
                              
                           
                        
                               
                           
                           
                              endo-1,4-beta-glukanáza: 4 000 U/g (2)
                              
                           
                        
                               
                           
                           
                              alfa-amyláza: 400 U/g (3)
                              
                           
                        
                               
                           
                           
                              bacilolyzín: 450 U/g (4)
                              
                           
                        
                               
                           
                           
                              endo-1,4-beta-xylanáza: 20 000 U/g (5)
                              
                           
                        
               
                  nosnice
               
               
                  —
               
               
                  endo-1,3(4)-beta-glukanáza: 587
                  endo-1,4-beta-glukanáza: 1 000 U
                  alfa-amyláza: 100 U
                  bacilolyzín: 112 U
                  endo-1,4-beta-xylanáza: 5 000 U
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, lehotu použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva:
                              
                                          —
                                       
                                       
                                          endo-1,3(4)-beta-glukanáza: 587 – 2 350 U
                                       
                                    
                                          —
                                       
                                       
                                          endo-1,4-beta-glukanáza: 1 000 – 4 000 U
                                       
                                    
                                          —
                                       
                                       
                                          alfa-amyláza: 100 – 400 U
                                       
                                    
                                          —
                                       
                                       
                                          bacilolyzín: 112 – 450 U
                                       
                                    
                                          —
                                       
                                       
                                          endo-1,4-beta-xylanáza: 5 000 – 20 000 U
                                       
                                    
                        
                              3.
                           
                           
                              Na použitie v kŕmnej zmesi bohatej na neškrobové polysacharidy (najmä betaglukány a arabinoxylány), napr. s obsahom viac ako 30 % pšenice.
                           
                        
               
                  22. októbra 2011
               
            
         (1)  1 U je množstvo enzýmu, ktoré uvoľní 0,0056 mikromólov redukujúcich cukrov (ekvivalentov glukózy) z jačmenného betaglukánu za minútu pri pH 7,5 a teplote 30 °C.
      
         (2)  1 U je množstvo enzýmu, ktoré uvoľní 0,0056 mikromólov redukujúcich cukrov (ekvivalentov glukózy) z karboxymetylcelulózy za minútu pri pH 4,8 a teplote 50 °C.
      
         (3)  1 U je množstvo enzýmu, ktoré uvoľní 1 mikromól glukózy zo zosieteného škrobového polyméru za minútu pri pH 7,5 a teplote 37 °C.
      
         (4)  1 U je množstvo enzýmu, ktoré rozpustí 1 mikrogram azo-kazeínového substrátu za minútu pri pH 7,5 a teplote 37 °C.
      
         (5)  1 U je množstvo enzýmu, ktoré uvoľní 0,0067 mikromólov redukujúcich cukrov (ekvivalentov xylózy) zo xylánu z brezového dreva za minútu pri pH 5,3 a teplote 50 °C.